Semmi máshoz nem hasonlítható arcot kapott a megújult Citroën C3 Aircross
Életciklusának felénél alaposan felfrissítették a francia gyártó kompakt crossoverét.
A Citroën 2010-ben dobta piacra a C3 Aircross első generációját, mely kompakt szabadidő-autó második nekifutása 2017 óta van velünk, és most megérkezett a ráncfelvarrt változata. Íme:

Az újdonság eleje teljesen új karakterű lett, hátul viszont csak a lámpák rajzolatán változtattak egy keveset a fejlesztők.

A korábbinál több színváltozatban, illetve színkombinációban rendelhető C3 Aircross utasterében a korábbinál nagyobb méretű, immár 9 colos képátlójú központi érintőkijelző, illetve a márka többi modelljéből már ismerős, extra vastag szivacsréteges puha ülések jelentik a legfontosabb változást.

Az európai kereskedésekbe júniusban begördülő felfrissített Citroën C3 Aircross 1,2 literes 3 hengeres turbós benzinmotorja 110, illetve 130 lóerős kivitelben készül, az 1,5 literes 4 hengeres turbódízel erőforrás pedig 110 lóerős teljesítményű.

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.
francia szabadidőautó crossover Facelift dízelmotor benzinmotor Citroën C3 Aircross autó SUV kompakt autó Citroën ráncfelvarrás